钦定古今图书集成/历象汇编/庶征典/第174卷 > 《田家五行》 > 明
## 钦定古今图书集成/历象汇编/庶征典/第174卷 > 《田家五行》 > 明

### 武宗正德四年犬人言

按《广东通志》：“正德四年夏，顺德有犬祸。”《新志》：“羊頞卢
景春妻有母犬，能为人言，生二子，抱而乳之。近犬祸
也。”

### 世宗嘉靖十一年群犬惊吠

按《福建通志》：“嘉靖十一年，里巷中群犬惊吠。”

嘉靖二十年，犬生，四目四耳八足。

按《山西通志》：“嘉靖二十年秋八月，异犬生耳目各四
足有八。”

嘉靖二十五年，犬缘城夜吠。

按《贵州通志》：“嘉靖二十五年秋七月，黎平野犬缘城
夜吠。”

### 神宗万历 年犬生角

按《常熟县志》：“万历初，尚墅犬生角。”

《淮南子览冥训》：“夏桀之时，犬群吠而入渊。”

《文献通考》：“威烈王二十年乙亥五月，绛有犬异三大
犬率众犬数万聚于绛，杀一犬于东方，一犬于西方。”
《汉书五行志》：“高后八年三月，祓霸上，还过枳道，见物
如仓狗，撠高后掖，忽而不见。卜之，赵王如意为祟，遂
病掖伤而崩。先是，高后鸩杀如意，支断其母戚夫人
手足，榷其眼以为人彘。”

《昌邑王髆传》：“髆子贺即位二十七日，大将军霍废贺，
贺归故国，国除为山阳郡。初，贺在国时，数有怪，尝见
白犬高三尺，无头，其颈以下似人，而冠方山冠后见
熊，左右皆莫见。”

《五行志》：昌邑王贺为王时，又见大白狗，冠方山冠而
无尾，此服妖，亦犬祸也。贺以问郎中令龚遂，遂曰：“此
天戒，言在仄者尽冠狗也，去之则存，不去则亡矣。”贺
既废数年，宣帝封之为列侯，复有罪死，不得置。后。又
犬祸无尾之效也。京房《易传》曰：“行不顺，厥咎人奴冠，
天下乱，辟无适，妾子拜。”又曰：“君不正，臣欲篡，妖狗冠
出朝门。”

《集异志》：“王莽居摄，东郡太守翟义知其将篡汉世，谋
举义兵。兄宣教授诸生满堂，群鹅雁数十在中庭，有
犬从外入，啮之皆惊。比杀之，皆断头。狗走出门，求不
知处。宣大恶之。后数日，莽夷其三族。”

《风俗通·怪神篇》：谨按桂阳太守汝南李叔坚，少时为
从事，在家，狗人立行。家言当杀之。叔坚云：“犬马谕君
子，狗见人行，效之何伤？”叔坚见县令还，解冠榻上，狗
戴持走，家大惊。时复云误触冠，冠缨挂著之耳。狗于
灶前蓄火，家益怔忪。复云：“儿婢皆在田中，狗助蓄火，
幸可不烦邻里。此有何恶？”里中相骂，不言无狗怪，遂
不肯杀。后数日，狗自暴死，卒无纤介之异。叔坚辟太
尉掾，固陵长、原武令，终享大位。子条，蜀郡都尉，威龙
司徒掾。凡变怪皆妇女下贱，何者？小人愚而善畏，欲
信其说，类复裨增，文人亦不证察，与俱悼慑，邪气乘
虚，故速咎证。《易》曰：“其亡斯自取灾。”若叔坚者，心固于
金石，妖至而不惧，自求多福，壮矣乎！

《晋书五行志》：“公孙文懿家有犬冠帻，绛衣上屋，此犬
祸也。屋上亢阳，高危之地，天戒若曰，亢阳无上，偷自
高尊狗而冠者也。”及文懿自立为燕王，果为魏所灭。
京房《易传》曰：“君不正，臣欲篡，厥妖狗出朝门。”

魏侍中应璩在直庐，欻见一白狗，出门，问众人，无见
者。逾年卒。近犬祸也。

《吴志诸葛恪传》：“孙峻构恪欲为变，峻与孙亮谋置酒
请恪，恪将见之，趋出，犬衔引其衣。恪曰：‘犬不欲我行
乎？还坐顷刻，乃复起，犬又衔其衣。恪令从者逐犬，遂

书蕉。晋元康中，吴郡娄县怀瑶家忽闻地中有犬子
声，掘’”地视之，得犬子雌雄各一，目犹未开，形大于常
犬也。哺之而食，左右咸往观焉。长老或云：“此名犀犬，
得之者令家富昌。”太兴中，吴郡府舍人又得二枚，物
如初。《尸子》曰：“地中有犬，名曰地狼；有人，名曰无伤。”《夏
鼎志》曰：“掘地而得狗，名曰贾；掘地而得豚，名曰邪；掘
地而得人，名曰聚。聚，无伤也。”

《晋书刘聪载记》：“聪时有犬与豕交于相国府门，又交
于宫门，又交司隶御史门。有豕著进贤冠，升聪坐，犬
冠武冠带绶，与豕并升。俄而𩰚死殿上，宿卫莫有见
其入者，而聪昏虐愈甚，无诫惧之心。”

《异苑》：“东晋谢安字安石。于后府接宾，妇刘氏见狗御
谢头来，久之乃失所在。妇具说之，谢容色无易，是月
而薨。”

《搜神后记》：代郡张平者，苻坚时为贼帅，自号并州刺
史。养一狗，名曰飞燕，形若小驴，忽夜上听事上行，行
声如平常。未经年，果为鲜卑所逐，败走，降苻坚，未几
便死。

《异苑》：“晋孝武太元年，刘波字道则，移居京口。昼寝，闻
屏风外悒咤声，开屏风，见一狗蹲地而语，语毕自去。
波，隗孙也，后为前将军，败见杀。”

《晋书五行志》：“桓元将拜楚王，已设拜席，群官陪位，元
未及出，有狗来便其席，莫不惊怪。元性猜暴，竟无言
者，逐狗改席而已。天意若曰：桓元无德而叨窃大位，
故犬便其席。示其妄据之甚也。”八十日，元败亡。
北燕录孙护事慕容氏为比部尚书，累迁尚书左仆
射。跋之潜至龙城也，匿于其室。及僭伪号，署为侍中
尚书令，封阳平公。护里有犬与豕交，护见而恶，召太
史令闵尚筮之。尚曰：“犬豕异类而交，违性失常，其于
《洪范》为犬祸，将悖乱失众，以至败亡。明公位极冢宰，
遐尔具瞻，诸弟并封列侯，贵倾王室，妖见里庭，不为
他也。愿明公戒盈满之失，修尚恭俭，则妖怪可消，永
享元吉。”护默然不悦。

《搜神后记》：“晋穆哀之世，领军司马济阳蔡咏家狗，夜
辄群众相吠，往视便伏。后日使人夜伺，有一犬著黄
衣白帢，长五六尺，众狗共吠之，寻迹定是咏家老黄
狗，即打死，吠乃止。”

隆安初，吴郡治下狗恒夜吠，聚高桥上人家。狗有限
而吠声甚众。或有夜觇视之，见一狗有两三头者，皆
前向乱吠。无几，孙恩乱于吴会焉。是时辅国将军孙
无终家于既阳，地中闻犬子声。寻而地坼，有二犬子，
皆白色，一雄一雌，取而养之，皆死。后无终为桓元所
诛灭。案《尸子》曰：“地中有犬，名曰地狼。”《夏鼎志》曰：“掘地”
得犬，名曰贾。此盖自然之物，不应出而出，为犬祸也。
《异苑》：“安国李道豫，元嘉中，其家狗卧于当路，蹴之，狗
曰：‘汝即死，何以蹋我’？未几，豫死。”

《搜神后记》：宋永初三年，谢南康家婢行逢一黑狗，语
婢云：“汝看我背后。”婢举头见一人，长三尺，有两头，婢
惊怖返走人，狗亦随婢后至家庭中，举家避走，婢问
狗：“汝来为何”，狗云：“欲吃食尔。”于是婢为设食并食，食
讫，两头人出，婢因谓狗曰：“人已去矣，正已复来。”良久
乃没，不知所在。后家人死丧殆尽。

宋王仲文为河南郡主簿，居缑氏县北。得休，因晚行
泽中，见车后有白狗，仲文甚爱之，欲取之。忽变形如
人，状似方相，目赤如火，磋牙吐舌，甚可憎恶。仲文怖，
与奴共击之，不胜而走告家人，合十馀人持刀捉火
自来，视之不知所在。月馀，仲文忽复见之，与奴并走，
未到家伏地俱死。

《册府元龟》：“河东王誉为湘州刺史，以悖逆诛死。初，誉
之将败，见白狗大如驴，从城而出，不知所在。”

《南史袁湛传》：“湛弟子淑，淑兄洵。粲字景倩，洵弟子也。
齐高帝革命，粲既诛，小儿数岁乳母将投粲门生狄
灵庆，灵庆曰：‘吾闻出郎君者有厚赏，今袁氏已灭，汝
匿之当谁为乎’？遂抱以首，乳母号泣呼天曰：‘公昔于
汝有恩，故冒难归汝，奈何欲杀郎君以求小利？若天
地鬼神有知，我见汝灭门’。”此儿死后，灵庆常见儿骑
大㲰狗，戏如平常。经年馀，𩰚场忽见一狗走入其家，
遇灵庆于庭，噬杀之。少时妻子皆没。此狗即袁郎所
常驰也。

《梁宗室传》：“鄱阳忠烈王恢，恢子范，范弟修为梁、秦二
州刺史。在汉中七年，移风改俗，人号慈父。一夕，忽有
狗据修所卧床而卧，修曰：‘此其戎乎’？因大修城垒。承
圣元年，魏将达奚武来攻，修遣记室参军刘璠至益
州，求救于武陵王纪遣将杨干运援之，拜修随郡王。
璠还至嶓冢，乃降于魏。干运班师，璠至城下，说城中”
降魏。修数之曰：“卿不能死节，反为说客邪？”命射之。间
信遣至荆州，元帝遣与相闻。修中直兵参军陈晷，甚
勇有口，求为觇候，见获以辞烈被害。乃遣谘议虞馨
致武牛酒，武谓曰：“梁已为侯景所败，王何为守此孤
城？”修答“守之以死，誓为断头将军。”魏相安定公宇文泰遣书喻之，力屈乃降。安定公礼之甚厚。未几，令还
江陆，厚遣之，以文武千家为纲纪之仆。

《北齐书后幼主本纪》：后主狗饲以粱肉，马及鹰。犬乃
有仪同郡君之号，故有赤彪仪同逍遥郡君、灵霄郡
君。高思好书所谓“駮龙逍遥”者也。犬于马上设褥以
抱之，𩰚鸡亦号开府。犬马鸡鹰多食县邑，鹰之入养
者，稍割犬肉以饲之，至数日乃死。

《隋书五行志》：“后主时，犬为开府仪同，雌者有夫人郡
君之号，给兵以奉养，食以粱肉，藉以茵蓐。天夺其心，
爵加于犬，近犬祸也。天意若曰：卿士皆类犬。后主不
悟，遂以取灭。”

《物异考》：开皇中，繁昌杨悦见云中二物，如羝羊，黄色，
大如新生犬，𩰚而坠。悦获其一，养之数旬失去。
《朝野佥载》：宗楚客家畜一犬，一日忽戴楚客冠，人立，
楚客怒曰：“畜类敢作妖，僣越犯分杀之。”犬作人言曰：
“公亦作妖，僣越犯分”亦即见杀。未几，韦氏败，楚客被
斩。

《唐书五行志》：“天宝十一载，李林甫晨起盥饰，将朝，取
书囊视之，中有物如鼠跃于地，即变为狗。壮大雄目，
张牙视林甫。林甫射之，中杀然有声，随箭没。”

《志怪录》：“吏人蔡超家狗作怪，蹲于堂上，将拍板唱歌，
声悲怨。又一旦觅头巾不见，戴在灶上坐。其月，超遇
害。”

杜昭远将失宠幸，家多妖物，昼见狗作鸡鸣。

《册府元龟》史：“翰为滑州节度使，白马河决，翰自祭之，
见一狗有角浮于水，心甚恶之。后数月遘疾而死。”
《宣政杂录》：“宣和五年间，每夜漏三鼓，街衢稍寂，满耳
闻犬吠声，势若举禁城内百万之犬俱曍，无复闻人
声。每深夜独行，附近察远，倾耳听之，不见犬也。当时
已为异。及靖康末，人入京师，至今都之，始悟其异。”《晋
书》载。庐江何氏家。忽闻地中有犬声。掘得一犬。并雌
雄二雏。后里中亦有祸。

《妖化录》：“宣和五年，京师城北，乃官民牧养羊地。忽有
野犬不知所从来，入群羊中鸣叫，左右前后诸犬皆
往聚会，一羊间一犬，黑白交映。至次日，城内外诸犬
毕集，或缚者断索而来，凡扰一两日，犬多羊少，皆啮
杀其羊。识者知为不祥。”

《曲洧旧闻》：崇宁初，范致虚上言：“十二宫神狗居戌位，
为陛下本命，今京师有以猪狗为业者，宜行禁止。”因
降指挥，禁天下杀狗，赏钱至二万。太学生初闻之，有
宣言于众曰：“朝廷事事绍述熙、丰，神宗生戊子年，而
当年未闻禁畜猫也。”其间有善议论者密相语曰：“狗
在五行，其取类自有所在。今以忌器谀言，使之贵重”
若此，审如《洪范传》所云，则其忧有不胜言者矣。
《辍耕录》：“元贞丙申秋，大都南城武仲祥家有乳犬怀
胎在胁下，忽肿成疮。六七日后，于疮生五子，色皆青
苍，每当脊梁，自顶至尾，生逆毛一道，他无所异。又数
日，疮亦平复。”

《滇载记》：至治元年，玉案山产小赤犬，群吠遍野。占云：
“天狗坠地为赤犬，其下有大军覆境。”

《辍耕录》：“至正壬寅八月中，上海县三十四保辰字围
金寿一家已阉，雄狗生小狗八，其一嘴爪红如鲜血。”
然犬之为妖，多见于占验之书，而未有若此者。若男
变为女，男子孕育，则尝闻之古昔。盖阳衰阴盛，兵戈
乱离之兆。今夫牡物而生儿，阳化阴也。又犬属火，一
嘴爪红，红亦火也，岂非主兵主火者与？

《湖广通志》：“鲁铎，字振之，景陵人。举弘治壬戌进士第
一，入翰林，迁国子司业，疏乞终养。时邑有犬而角，铎
曰：‘兵象也’。顷之，盗果起。”

《广东通志》：“嘉靖丙戌，顺德县龙津民王伯先家，牝犬
生四蛇，并犬杀之。犬腹内有一蛇，又杀之，亦犬祸也。”
《通州志》：“万历三年，海门县陆某家墙下闻犬声，掘墙
得四犬，毙其三，一犬入地不见。”

《吕氏春秋明理篇》：“至乱之化，犬彘乃连。有豕生狗。”
《易林》：“狗无前足。阴雄叛北，为身害贼。”

“狗生龙马”，公劳妪苦。

狗冠鸡步，君失其所。

《汉书》。